b'\n_START_ARTICLE_\nUnibersidad ng California, Davis\n_START_PARAGRAPH_\nAng Unibersidad ng California, Davis (Ingles: University of California, Davis, tinatawag ding\xc2\xa0UCD, UC Davis, o Davis), ay isang pampublikong unibersidad sa pananaliksik at land-grant university na kabilang sa sampung bahagi ng Unibersidad ng California Sistema (UC). Ito ay matatagpuan sa Davis, California, sa kanluran lamang ng Sacramento, at ang may ikatlong pinakamalaking pagpapatala sa UC Sistema pagkatapos ng UCLA at UC Berkeley. Ang unibersidad ay tinutukoy bilang isa sa mga "Public Ivies", mga pampublikong unibersidad na may reputasyon at kalidad ng edukasyon na maihahalintulad sa\xc2\xa0Ivy League._NEWLINE_Ayon sa\xc2\xa0Carnegie Foundation, ang\xc2\xa0UC Davis ay isang komprehensibong unibersidad sa pananaliksik sa antas doktoral,\xc2\xa0na may programang medikal at napakataas na aktibidad ng pananaliksik. Ang kaguruan ng UC Davis ay kinabibilangan ng 23 miyembro ng National Academy of Sciences, 25 miyembro ng American Academy of Arts and Sciences, 17 miyembro ng American Law Institute, 14 miyembro ng Institute of Medicine, at 14 miyembro ng National Academy of Engineering. Kabilang sa mga parangal ng mga guro, nagtapos, at mananaliksik na mula sa unibersidad ay ang ang Nobel Peace Prize, Presidential Medal of Freedom, Pulitzer Prize, MacArthur Fellowship, National Medal of Science, Blue Planet Prize, at  Presidential Early Career Award for Scientists and Engineers.'